ကြံသာ အစဉ်ချိုသည်၊ လူမှာ အစဉ်မချို

ကြံသာ အစဉ်ချိုသည်၊ လူမှာ အစဉ်မချို သည် မြန်မာဆိုရိုးစကား ဖြစ်သည်။

အဓိပ္ပာယ်

ကြံသာ အစဉ်ချိုသည်၊ လူမှာ အစဉ်မချို ဆိုသည်မှာ ကြံသည် သဘာဝအလျောက် အမြဲချိုမြိန်သော အရသာရှိသော်လည်း လူတို့၏ စိတ်သဘောထားမှာ အမြဲတစေ ကောင်းမွန်နေမည်မဟုတ်၊ ပြောင်းလဲတတ်သည်ဟု ဆိုလိုသည်။ ဤဆိုရိုးစကားသည် လူတို့၏ စိတ်သဘောထား မတည်မြဲမှုကို ဖော်ပြသည်။

   ကြံသာ အစဉ်ချိုသည် ဆိုသည်မှာ ကြံပင်၏ သဘာဝအရသာသည် အမြဲတမ်း ချိုမြိန်နေခြင်းကို ရည်ညွှန်းသည်။
   လူမှာ အစဉ်မချို ဆိုသည်မှာ လူတို့၏ စိတ်သဘောထားသည် အခြေအနေ၊ အချိန်အခါပေါ်မူတည်၍ ပြောင်းလဲတတ်ခြင်း၊ ကောင်းလိုက် ဆိုးလိုက် ဖြစ်တတ်ခြင်းကို ရည်ညွှန်းသည်။ လူတို့သည် မိတ်ဆွေအဖြစ်မှ ရန်သူအဖြစ်သို့ ပြောင်းလဲသွားနိုင်သကဲ့သို့ ချစ်ခင်သူများပင်လျှင် အကြောင်းအမျိုးမျိုးကြောင့် မုန်းတီးသွားနိုင်သည်ကို ဖော်ပြသည်။

ကိုးကားချက်များ

   မိတ်ဆွေအဖြစ်မှ ရွေ့လျောပြီး ငြိုးသူရန်ဘက်သဘောသို့ ရောက်ချင် ရောက်သွားတတ်သေးတယ်။ ကြံသာ အစဉ်ချိုသည်၊ လူမှာ အစဉ်မချိုဆိုတဲ့ ဆိုရိုးစကားဟာလည်း…ဖော်ပြခဲ့တဲ့ နီတိဂါထာကို ရည်ညွှန်း၍ ဆိုခဲ့ခြင်း ဖြစ်ပေ သပေါ့။ [၁၂၈၈] သူရ၊ ပ။ ၇၉။
   ကြံသာလျှင် အစဉ်ချိုမည်၊ ပုထုဇဉ်သာမန်လူစား မိန်းကလေး တစ်ဦး၏ စိတ်မှာ ကြံကဲ့သို့ အစဉ်ချိုနိုင်မည်မဟုတ်၊ [၁၃၀၃] မြဝင်း။ ၂၅၉။

ကိုးကား

Category:မြန်မာဆိုရိုးစကားများ